ИНЖЕЊЕРСКА КОМОРА СРБИЈЕ

Број: 01-2119/1-5.

Датум: 03.11.2020.године

Булевар Војводе Мишића бр.37

Б Е О Г Р А Д

На основу члана 39. став. 1. тачка 46. Статута Инжењерске коморе Србије (“Службени гласник РС“, бр. 36/2019), и члана 5. става 2. Уговора о поверавању послова организовања стручног испита, издавања лиценци и вођења регистра број: 01-489 од 28.02.2020. године који је Инжењерска комора Србије закључила са Министарством грађевинарства, саобраћаја и инфраструктуре, а у вези са чланом 71. Статута Инжењерске коморе Србије, Управни одбор Инжењерске коморе Србије је на Двадесет деветој редовној седници донео

**О Д Л У К У**

Члан 1.

Овом одлуком утврђује се висинa трошкова за полагања дела стручног испита за стране држављане као и висина накнаде за издавање лиценце за стране држављане.

Члан 2.

Висинa трошкова за полагање дела стручног испита за стране држављане износи 40.000,00 динара, изузев за држављане Републике Српске за које висина трошкова за полагање дела стручног испита износи 20.000,00 динара.

Члан 3.

Висина накнаде за издавање лиценце за стране држављане износи 10.000.00 динара, изузев за држављане Републике Српске за које висина накнаде за издавање лиценце износи 5.000,00 динара.

Члан 4.

Ова одлука објављује се на огласној табли Коморе и Интернет презентацији Коморе и ступа на снагу осмог дана од дана објављивања.

***О б р а з л о ж е њ е***

Чланом 39. став 1. тачка 46. Статута Инжењерске коморе Србије прописано је да Управни одбор обавља друге послове који су му стављени у надлежност Статутом, другим општим актима и одлукама Скупштине Инжењерске коморе Србије. Чланом 5. став 2. Уговора о поверавању послова организовања стручног испита, издавања лиценци и вођења регистра број: 01-489 од 28.02.2020. године који је Инжењерска комора Србије закључила са Министарством грађевинарства, саобраћаја и инфраструктуре прописано је да висину трошкова за полагање дела стручног испита за стране држављане, као и висину накнаде за издавање лиценце за стране држављане, утврђује Уиравни одбор Коморе, уз претходно прибављену сагласност Министарства.

Имајући у виду горе наведено, а уз прибављену сагласност Министарства грађевинарства, саобраћаја и инфраструктуре, Управни одбор је донео одлуку као у диспозитиву.

**ПРЕДСЕДНИК УПРАВНОГ ОДБОРА**

**ИНЖЕЊЕРСКЕ КОМОРЕ СРБИЈЕ**

Мр Зоран Илић, дипл. инж. маш, с.р.